હકીકતમાં ભાજપ અને પીડીપીનું રાજકીય જોડાણ જ એટલું અકુદરતી હતંુ કે ડગલે ને પગલે બંને પક્ષો વચ્ચે નીતિ વિષયક મતભેદો સર્જાતા રહ્યા હતા. શરૃઆતમાં જ્યારે પ્રેમભર્યા વ્યવહાર અને સંવાદથી સમસ્યા હલ કરવાના જે પ્રયત્નો અને વિચાર થયા, તે જરૃર આશારૃપી હતા, પરંતુ તે પરિણામદાયી સાબિત ન થઈ શક્યા. રાજ્યમાં કટ્ટરવાદીઓનું જોર એટલું બધું વધી ચૂકેલંુ છે કે વડાપ્રધાન નરેન્દ્ર મોદીએ તેમના શાસનની શરૃઆતમાં જે રીતે કાશ્મીરીઓના દિલ જીતવા પ્રયત્નો કરેલા, અવારનવાર કાશ્મીર જવું, વરસાદની મુશ્કેલીમાં જવાનોએ ત્યાંની જનતાને સહાયરૃપ થવા જાનની બાજી લગાવેલી, વિશ્વાસનું વાતાવરણ સર્જાયેલું, નવાઝ શરીફના ઘરે અચાનક પહોંચી જવું જેવી બાબતો ચોક્કસપણે એક રાજનીતિજ્ઞને છાજે તેવી પહેલ હતી, તેમાં સાહસ પણ હતંુ, આમ છતાં ધર્મઝનૂની તત્ત્વોએ કાશ્મીરનો પ્રશ્ન સળગતો જ રાખવા જે કરતૂતો કર્યે રાખ્યા અને ભાજપ-પીડીપીની રાજ્ય સરકાર તેના પર અંકુશ મેળવવામાં જે રીતે નિષ્ફળ રહી, તે ઇતિહાસમાં કાશ્મીરના વધુ એ નિષ્ફળ પ્રકરણ સમાન બની રહ્યું છે.